《旧边诗九首 其五 山西》
清代·方还

三关平列势逶迤，日落连城鼓角多。帐外深烟迷众堡，营前孤月坠长河。

赤山寒谷惊逢燧，青冢秋原入骆驼。谁使总戎移逸地，偏头空旷牧人过。

作者简介：清广东番禺人，字蓂朔。方殿元子。贡生。家居苏州，与沈德潜等相交厚。四方诗人来苏者，每至方氏广歌堂，赋诗宴饮。有《灵洲集》。